
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 204
                                                           din 9 octombrie 2018
privind aprobarea documentațiilor pentru delegarea gestiunii activităților de colectare și transport a deșeurilor municipale și a altor fluxuri de deșeuri și operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), pentru municipiul Sighișoara

           Consiliul Local al Municipiului Sighișoara, întrunit în ședință extraordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 28.499/05.10.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere dispozițiile art. 8, alin. (3), lit. ”c” și ”d^1”, ale art. 29 și ale art. 30 din Legea nr. 51/2006, legea serviciilor comunitare de utilități publice, republicată, cu modificările și completările ulterioare;

Ținând cont de prevederile art. 6, alin. (1), lit. ”e”, ”h”, ”i” și ”j” din Legea nr. 101/2006, legea serviciului de salubrizare a localităților, republicată, cu modificările și completările ulterioare;

Văzând reglementările art. 17, alin. (3), pct. 18 și 20, precum și ale art. 20, coroborat cu cele ale art. 21, alin. (1) din Statutul A.D.I. Ecolect Mureș;

Luând în considerare prevederile art. 11 din Contractul de asociere încheiat între toate U.A.T.-urile din Județul Mureș;

Ținând cont de adresa Consiliului Județean Mureș – Direcția de Dezvoltare Regională și Implementare Proiecte - Serviciul Dezvoltare Regională cu nr. 21.161/04.10.2018, înregistrată la Municipiul Sighișoara cu nr. 28.416/05.10.2018, prin care ne comunică spre analiză și aprobare  documentația privind delegarea gestiunii activităților de colectare și transport a deșeurilor municipale și a altor fluxuri de deșeuri și operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), aferentă zonei 3 din care face parte U.A.T.M. Sighișoara, în vederea aprobării acestora în regim de urgență până în data de 11.10.2018;

Văzând Hotărârea Consiliului Local Sighişoara nr. 32/12.08.2016, prin care a fost desemnat domnul Toth Tivadar, viceprimar al Municipiului Sighişoara, ca reprezentant al Municipiului Sighişoara în Adunarea Generală a “A.D.I. ECOLECT”;  


Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 28.500/05.10.2018, prin care se propune aprobarea documentațiilor pentru delegarea gestiunii activităților de colectare și transport a deșeurilor municipale și a altor fluxuri de deșeuri și operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), pentru municipiul Sighișoara, îndeplinindu-se prevederile legale în acest sens;

            Având în vedere avizul favorabil al comisiei de comerț;

În temeiul art. 36 alin. (2) lit. „d”, alin. (6) lit. „a”, pct. 14, art. 45 alin. (2) şi a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
  H O T Ă R Ă Ş T E:
Art. 1. Se aprobă Studiul de oportunitate privind delegarea gestiunii activităților de colectare și transport a deșeurilor municipale și a altor fluxuri de deșeuri și de operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din județul Mureș (S.M.I.D.S. Mureș), prevăzut în anexa nr. 1 la prezenta hotărâre.

Art. 2. (1). Se aprobă gestiunea delegată, ca modalitate de operare și administrare a infrastructurii aferente serviciului de salubrizare pentru activitățiile de colectare și transport a deșeurilor municipale și a altor fluxuri de deșeuri și de operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), pentru municipiul Sighișoara.


             (2). Se stabilește licitația deschisă ca procedură de atribuire a contractelor de delegare a gestiunii prevăzute la alin. (1) al art. 2 din prezenta hotărâre.
Art. 3. (1). Se avizează Documentațiile de atribuire a gestiunii serviciului de salubrizare pentru activitățiile de colectare și transport a deșeurilor municipale și a altor fluxuri de deșeuri și de operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), conform anexei nr. 2 la prezenta hotărâre.

                       (2). Durata maximă a gestiunii delegate prevăzute la art. 2 este de 8 ani.

Art. 4. (1). Asociația de Dezvoltare Intercomunitară A.D.I. Ecolect este delegată, respectiv împuternicită să desfășoare în numele și pe seama municipiului Sighișoara, delegarea gestiunii  serviciului de salubrizare pentru activitățiile de colectare și transport a deșeurilor municipale și a altor fluxuri de deșeuri și de operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), avizată conform art. 3 alin. (1) din prezenta hotărâre.


            (2). În sensul alin. (1), Asociația are mandat pentru publicarea documentațiilor de atribuire a documentelor suport precum și efectuarea oricărui act necesar derulării procedurii de atribuire printre care elaborarea răspunsurilor la clarificările înaintate de operatorii economici interesați, efectuarea modificărilor necesare în documentația de atribuire a achiziției și a documentelor adiacente, solicitate de A.N.A.P./alte instituții cu atribuții în acest sens, operatorii economici interesați, în cursul derulării procedurii, evaluarea ofertelor, solicitarea clarificărilor, întocmirea dosarului achiziției publice, elaborarea rapoartelor și a oricăror documente din cadrul procedurii de achiziție necesare derulării și finalizării procedurii de achiziție, inclusiv încheierea contractului.

                       (3). Se mandatează Viceprimarul Municipiului Sighișoara, să voteze în A.G.A. A.D.I. ”Ecolect Mureș”, documentațiile de atribuire a gestiunii serviciului de salubrizare pentru activitățiile de colectare și transport a deșeurilor municipale și a altor fluxuri de deșeuri și de operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), avizată conform art. 3, alin. (1) din prezenta hotărâre.
Art. 5. Se mandatează A.D.I. ”Ecolect Mureș”, prin Președinte, să semneze contractele de delegare cuprinse în documentația aprobată, prevăzută în anexa nr. 2 la prezenta hotărâre.
Art. 6.  Anexele nr. 1 și nr. 2 fac parte integrantă din prezenta hotărâre.
Art. 7. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş, Consiliului Judeţean Mureş, precum şi Asociaţiei de Dezvoltare Intercomunitară “Ecolect Mureş”, care va supune aprobării în A.G.A., Documentația de delegare a gestiunii serviciului de salubrizare pentru activitățiile de colectare şi transport a deşeurilor municipale şi a altor fluxuri de deşeuri și de operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), avizată conform art. 3 alin. (1) din prezenta şi răspunde de aducerea ei la îndeplinire, urmând a fi adusă la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Coman Meluș - Florian         

                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu 13 voturi ”pentru” și 2 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Serviciul Tehnic, Investiţii-Urmărire Contracte, Monitorizare Servicii de Utilităţi Publice;

  1 ex. Consiliul Judeţean Mureş;
  1 ex. Asociaţia de Dezvoltare Intercomunitară “Ecolect Mureş”.
10 ex.

B.A. 
